Anjou (grofija)
Anjou (Anžu) je zgodovinska grofija v Franciji z glavnim mestom Angers. V spodnjem toku reke Loare je obsegala večji del današnjega departmana  Maine-et-Loire in dele departmanov Indre-et-Loire, Mayenne in Sarthe.

Prvič je bila omenjena v 2. polovici 9. stoletja. Anžujski grofje so se pokazali kot sposobni gospodarji, graditelji utrdb in vojskovodje. Povzdignili so Anjou v eno najpomembnejših fevdalnih držav srednjega veka. 1044 so zavzeli Touraine in 1109 z ženitvijo pridobili Maine. 

1129 je grofijo prevzel Godefroy V. (†1151). Kot sposoben bojevnik je zelo povečal svoje ozemlje in vpliv (z njim se je za rodbino uveljavilo ime Plantageneti , po cvetici planta genista, slovensko košeničica, v okrasju  na njegovem šlemu.) Poročil se je s hčerko angleškega kralja Henrika I. Njun sin je postal angleški kralj Henrik II. Posesti, ki jih je podedoval po očetu in materi, je še razširil s poroko z Eleonoro Akvitansko in ustvaril mogočno angleško-francosko anžujsko kraljestvo.

1205 je francoski kralj Filip II. Avgust velik del anžujskega kraljestva priboril nazaj Franciji, vmes tudi grofijo Anjou in jo vključil v posest francoskih kraljev.

1246 je Anjou prejel Karel, mlajši brat kralja Ludvika IX. Kasneje je postal kralj Sicilije in Neaplja, njegovi nasledniki pa so postali tudi madžarski kralji. Grofija je s kraljem Filipom VI. spet prišla v kronsko posest.

Drugič je grofijo dobila vzporedna veja vladajoče družine z Ludvikom I. Anžujskim, drugim sinom kralja Ivana II. Dobrega in bila v posesti te veje do 1481, ko je spet prišla v posest francoskih kraljev.

1360 je bila grofija povzdignjena v vojvodino.

Viri 

 (2001) BROCKHAUS Die Enzyklopädie in 24 Bänden. Leipzig, Mannheim: F. A. Brockhaus.
 (1998) Veliki splošni leksikon. Ljubljana: DZS

Zgodovina Francije
Anjou ( Anžu ) je zgodovinska grofija v Franciji z glavnim mestom Angers . V spodnjem toku reke Loare je obsegala večji del današnjega departmana Maine - et - Loire in dele departmanov Indre - et - Loire , Mayenne in Sarthe . Prvič je bila omenjena v polovici stoletja . Anžujski grofje so se pokazali kot sposobni gospodarji , graditelji utrdb in vojskovodje . Povzdignili so Anjou v eno najpomembnejših fevdalnih držav srednjega veka.so zavzeli Touraine inz ženitvijo pridobili Maine . 1129 je grofijo prevzel Godefroy V . ( † 1151 ) . Kot sposoben bojevnik je zelo povečal svoje ozemlje in vpliv ( z njim se je za rodbino uveljavilo ime Plantageneti , po cvetici planta genista , slovensko košeničica , v okrasju na njegovem šlemu . ) Poročil se je s hčerko angleškega kralja Henrika I. Njun sin je postal angleški kralj Henrik II. Posesti , ki jih je podedoval po očetu in materi , je še razširil s poroko z Eleonoro Akvitansko in ustvaril mogočno angleško - francosko anžujsko kraljestvo . 1205 je francoski kralj Filip II. Avgust velik del anžujskega kraljestva priboril nazaj Franciji , vmes tudi grofijo Anjou in jo vključil v posest francoskih kraljev . 1246 je Anjou prejel Karel , mlajši brat kralja Ludvika IX. Kasneje je postal kralj Sicilije in Neaplja , njegovi nasledniki pa so postali tudi madžarski kralji . Grofija je s kraljem Filipom VI. spet prišla v kronsko posest . Drugič je grofijo dobila vzporedna veja vladajoče družine z Ludvikom I. Anžujskim , drugim sinom kralja Ivana II. Dobrega in bila v posesti te veje do ko je spet prišla v posest francoskih kraljev . 1360 je bila grofija povzdignjena v vojvodino . Viri BROCKHAUS Die Enzyklopädie inBänden . Leipzig , Mannheim : F. A. Brockhaus . Veliki splošni leksikon . Ljubljana : DZS Zgodovina Francije